BEC ร่วง 5% โบรกมอง “โควิด-19” ฉุดยอดโฆษณาหด กดดันรายได้ไตรมาส 3 ลดลง  
BEC ดิ่ง 5% แตะ 12.40 บาท โบรกคาดโควิด-19 ระบาดรุนแรงกดดันให้ยอดโฆษณาและรายได้ลดลงช่วงไตรมาส 3/2564
6 ส.ค. 2564

ผู้สื่อข่าวรายงานว่า วันนี้ (8 ส.ค.64) ราคาหุ้นบริษัท บีอีซี เวิลด์ จำกัด (มหาชน) หรือ BEC ณ เวลา 11.56 น. อยู่ที่ระดับ 12.40 บาท ลดลง 0.60 บาท หรือ 4.62% โดยทำจุดสูงสุดที่ 13.20 บาท และทำจุดต่ำสุดที่ 12.30 บาท ด้วยมูลค่าการซื้อขาย 179.58 ล้านบาท

บริษัทหลักทรัพย์ เคจีไอ (ประเทศไทย) จำกัด (มหาชน) หรือ KGI ระบุในบทวิเคราะห์ว่า ยอดโฆษณาในไตรมาส 3/2564 จะถูกกดดัน โดยฝ่ายวิเคราะห์คาดการณ์ว่าธุรกิจโฆษณามีอุปสรรคอยู่ในไตรมาส 3 นี้ ซึ่งคาดว่าจะกระทบกับรายได้โฆษณาของ BEC ด้วยเนื่องจากสถานการณ์ โควิด-19 ระบาดรุนแรงมากขึ้นตั้งแต่ปลายเดือนมิถุนายน 2564 ซึ่งคาดการณ์ว่าจะทำให้มีการปรับลดยอดใช้จ่ายโฆษณาลงในช่วงที่เกิดการระบาดในช่วงนี้